Odense Adresse-Contoirs Efterretninger, 1847-06-18
Odense. (Slutning af Artiklen om Dyrtiden; see sidste Tirsdagsavis!) Den vel indrettede Stat er som en moralsk Person et organisk Væsen, og maa som saadant være underkastet de Naturlove, der gjelde for de organiske Væsener. Men et organisk Væsen kan ikke trives i sin rigtige Kraft, naar væsentlige Organer formedelst Mangel paa nærende Vædsker ere i en lidende Tilstand. Vel kunne andre Organer til samme Tid synes at florere; men den naturlige Vexelvirkning imellem Delene vil omsider ogsaa afficere disse og indgribe forstyrrende i det Heles Sundhed. Paa den anden Side har ethvert Organ sin naturlige Bestemmelse at opfylde, der ved en moralsk Person maa blive ophøiet til en Pligt. Hvilke Organer der i nærværende Tid ere, og dersom Konjunkturerne uden betydelige Forandringer skulde vedvare, vilde vedblive at være de lidende i Statslegemet, trænger ikke til Forklaring. Men hvad er Landmandens og Kjøbmandens Bestemmelse som Organer eller Klasser i Samfundet, Svaret vil falde let: Landmanden skal, saavidt det staaer i hans Magt, forsyne baade sig selv og de ikke producerende Klasser, med Jordens Frembringelser, som han dyrker, og Kjøbmanden skal udføre det Overflødige af disse Frembringelser og derimod forsyne Landet med de Fornødenheder, som det ikke selv frembringer eller fremvirker. Vistnok gives der Lande (f. Ex. Engelland, Belgien, Holland), hvor en unaturlig eller kunstig Tilstand har gjort det umuligt for Landmanden at opfylde denne ham af Naturen anviste Bestemmelse og i andre Lande kunne undtagelsesviis indtræde Omstændigheder, der gjøre det ligesaa umuligt for ham, og det er en Selvfølge, at da ogsaa hans Forpligtelse er ophævet. Men Danmark hører ikke til de Lande, hvor Kunsten har fortrængt Naturen og vi prise det lykkeligt derfor og selv hine Undtagelser have kun yderst sjeldent hjemsøgt det. - Dersom nu det Ovenstaaende indrømmes, er Middelet til at ophielpe de lidende Organer ved at forebygge fremtidig Mangel eller trykkende Dyrtid fundet. Det er allerede paa forskjellige Maader blevet fremhævet fra flere Sider og sidst i Tirsdagsnummeret af Flyst., hvor det hedder: "Som et saadant Middel har Man foreslaaet, at det ved Lov paabødes, at der af hver Tønde Hartkorn paalagdes vedkommende Producenter at tilbageholde et vist Qvantum af det derpaa Avlede, saameget at den samlede Sum af alle disse Qvotadele vilde være tilstrækkelig til Landets eget Forbrug. Dette Qvantum maatte da paa Anfordring blive at aflevere for en Sum, som blev at bestemme efter uvillige Mænds Skjøn." - Hvorledes Forholdsreglen specielt kunde udføres og hvilke Lettelser derved kunde tilstaaes Landmanden, maae vi overlade til mere Kyndige at udfinde: vi bemærke blot, at det paalagte Qvantum naturligviis maatte aftage maaneds= eller ugeviis i Forhold som Man nærmede sig den næste Høst og at den hele Forholdsregel kunde falde bort, saasnart Man med Rimelighed kunde antage, at Priserne vilde holde sig indenfor den almindelige Høide. Middelet vilde have de betydelige Fordele, at det svarede til Hensigten, at den konsumerende Middelstand blev sikkret i sin Existents, at Landmanden egentlig ikke havde noget at klage over naar han kunde sælge det for Landet Undværlige til hvilke Priser han kunde opnaae og at Handelstanden uhindret og uindskrænket af hemmende Baand kunde udføre Landets Overflod. At det vilde være fordeelagtigt for Nationalvelstanden at udføre Mere, da det muligen opstaaede Deficit jo senere kunde dækkes ved Jndførsel fra andre Lande, vil Man neppe længere paastaae efter den sørgelige Erfaring, som vi i dette Aar derom have gjort. Sluttelig skulle vi tillade os at bemærke, at det synes at være af den høieste Vigtighed at enten Regjeringen eller privat Entreprise vilde benytte Sommeren, til fra Amerika at forskaffe os en saa stor Mængde vilde Kartofler som muligt til Læggekartofler i næste Aar. Thi at Dyrtiden hovedsageligen har sin Grund i den i de senere Aar mislykkede Kartoffelavl er en afgjort Kjendsgierning og at denne Mislykken hidrører fra, at den oprindelig vildtvoxende Plantes Vædsker ere udartede ved idelig Omplantning, forekommer os høist rimeligt efter Alt, hvad vi have læst derom. - Overalt i Jylland, hvor den kongelige TheateretatsMedlemmer i denne Tid have givet Forestillinger, have de naturligviis vundet overordentligt bifald; alle Billetterne have forud været bortabonnerede, Mange have ikke kunne erholde billetter og det er med Bedrøvelse, at Man har seet dem reise videre. Ogsaa her i Byen ere allerede alle Loge= og numererede Balkonpladse optagne til de 3 annoncerede Forestillinger. Disse ville imidlertid paa Grund af et forlænget Ophold i Jylland, blive udsatte i nogle Dage, saa at den første Forestilling, der var annonceret til den 23 ds., først vil blive givet den 25de og de tvende andre den 27de og 29 ds.